
<סדר היום:>
<הצעת חוק כלי היריה (תיקון מס' 17) (כשירות נפשית), התשע"ד-2014>
נכחו:

<חברי הוועדה:> 
דוד צור  – מ"מ היו"ר

פנינה תמנו-שטה

<מוזמנים:> 
	יואל הדר
	–
	יועמ"ש בט"פ, המשרד לבטחון פנים

	יונתן זייטק
	–
	ראש מדור רישוי באג"מ, המשרד לבטחון פנים

	איגור ברש
	–
	מנהל המחלקה למערך קליני, משרד הבריאות


<ייעוץ משפטי: >
עידו בן יצחק

<מנהל/ת הוועדה:>
לאה קריכלי
<רישום פרלמנטרי:>
אתי אפלבוים

<הצעת חוק כלי היריה (תיקון מס' 17) (כשירות נפשית), התשע"ד-2014>
<מ"מ היו"ר דוד צור:>
בוקר טוב. אני פותח את ישיבת ועדת הפנים והגנת הסביבה. על סדר-היום: הצעת חוק כלי היריה (תיקון מס' 17) (כשירות נפשית), התשע"ד-2014. 

אנחנו כינסנו את הוועדה כי אחרי שהצבענו על החוק גילינו שהיתה בעיה טכנית, שבעצם הערר למי שנפסל יוכל להיות מוגש למשרד לביטחון פנים ל-45 יום, וגם נתנו מרווח של 45 יום למשרד הבריאות לוועדה הרפואית שאמורה לדון בערר. הדבר הזה לא סביר כי אז זה לא משאיר לו שום פרק של הזמן בין הערר, להגיש את הבקשה למשרד לבט"פ. לכן אנחנו חוזרים למצב המקורי שבו הערר נשאר 45 יום בבט"פ ולוועדה שאמורה לדון בערר צריך לתת מרווח יותר קצר של 30 יום כדי שיהיה בידיו הסיפק להגיש בקשה מחודשת למשרד לבט"פ. 

תקריא את הסעיף. 

<עידו בן יצחק:>
מדובר בסעיף 8, שמתקן את סעיף 12. הנוסח שאישרה הוועדה אומר כך: "בסעיף 12 לחוק העיקרי. 1. בסעיף ג1(2) בסופו יבוא: התקבלה החלטה על-פי בדיקת כשירות נפשית לפי סעיף 11ב(1), יעביר הממונה את הערר ואת ממצאי הבדיקה לתגובתו של המנהל הכללי של משרד הבריאות שתינתן בתוך 45 ימים". את זה אנחנו נשנה ל-30 ימים. 

<היו"ר דוד צור:>
על זה יש הבנה והסכמה. 

משרד הבריאות רוצה עכשיו לשנות את כל המנגנון. 

<יואל הדר:>
הוא רוצה להוציא את עצמו מהמנגנון. 

<עידו בן יצחק:>
הוועדה כבר אישרה את החוק. אנחנו פה בגלל שזה עניין טכני ואנחנו מתקנים אותו. אבל שינוי של הפורום שמחליט ממשרד הבריאות לגורם אחר, זה כבר שינוי מהותי של מה שהוועדה אישרה ואם רוצים לשנות אותו זה או בדרך של רביזיה או בדרך של הסתייגות למליאה. הוועדה סיימה את דיוניה בהצעת החוק. 

<היו"ר דוד צור:>
מה שכרגע העמדתי להצבעה זה משהו אחר. אם אחרי זה תרצי להגיש ערר או רביזיה במליאה - - -  

<פנינה תמנו-שטה:>
לא במליאה. אפשר להגיש פה רביזיה ונצטרך לדון בזה.  

<היו"ר דוד צור:>
על כל המנגנון?

<פנינה תמנו-שטה:>
על כל המנגנון.

<היו"ר דוד צור:>
את זה תוכלי להגיש אחר-כך, לא חייבים עכשיו. כרגע אנחנו מצביעים על 30 במקום 45 וזה עניין טכני. אחרי זה, אם את רוצה להגיש רביזיה על כל המנגנון, תגישי. 

<עידו בן יצחק:>
צריך לקחת בחשבון שנניח את הצעת החוק היום ולכן אם רוצים להגיש רביזיה צריך לעשות את זה קודם. 

<פנינה תמנו-שטה:>
אני צריכה לדעת שאתם לא רצים מפה ומגישים. 

<עידו בן יצחק:>
מבחינתנו, היום ב-4 בצהריים נפתחת המליאה ואנחנו להניח את זה אז. 

<היו"ר דוד צור:>
זה כבר סוכם. 

<פנינה תמנו-שטה:>
לשם ההוגנות אני אומרת. 

<היו"ר דוד צור:>
את לא בקיאה בכל הפרטים וזה לגיטימי. שרת הבריאות אולי רוצה - - - 

<פנינה תמנו-שטה:>
הבנתי. היא רוצה לשנות את המנגנון, היא לא רוצה שמשרד הבריאות ייקח את זה על עצמו. 

<היו"ר דוד צור:>
הבקשה שמשרד הבריאות ייקח על עצמו לא באה מאיתנו, היא באה מהם. מה שקרה זה שהתחלף מנכ"ל. 

<יואל הדר:>
זה אותו מנכ"ל. 

בפעם שעברה איגור אמר: אני רוצה את זה במשרד הבריאות. 

<איגור ברש:>
אני אמרתי שצריך צוות רב מקצועי. לא יכול להיות שערעור על החלטה של פסיכולוג יעשה אדם אחר, צריך צוות רב מקצועי. זה מה שאמרתי. 

<היו"ר דוד צור:>
בזה אני מסכים איתך. איפה הצוות הזה? מי מקים אותו?

<איגור ברש:>
אני הבנתי שהכוונה שהוא יוקם במשרד לביטחון פנים ולא אצלנו. 

<היו"ר דוד צור:>
זה הגיוני שצוות מקצועי של משרד הבריאות יוקם במשרד לבט"פ? זה ההיגיון שמנחה אתכם. 

<איגור ברש:>
כל ההליך הולך בבט"פ. 

<היו"ר דוד צור:>
אבל יש פה עניין מקצועי. 

<פנינה תמנו-שטה:>
מכיוון שאנחנו שני אנשים יעילים ואנחנו לא רוצים למרוח את זה יותר מדי, אולי אפשר לדון בזה עכשיו. 

<עידו בן יצחק:>
פרוצדורלית אי-אפשר. הוועדה אישרה את החוק כמו שהוא. מאחר שזה עניין טכני אפשרתי לעשות תיקון, 30 יום במקום 45. 

<פנינה תמנו-שטה:>
אז אנחנו מגישים רביזיה ונדון בזה פה. 

<היו"ר דוד צור:>
רביזיה עוד חצי שעה. 

בינתיים אני רוצה להצביע על ה-45 יום ועל ה-30. יש התנגדות?

<פנינה תמנו-שטה:>
אין התנגדות. אתה יודע משהו שאני לא יודעת?

<היו"ר דוד צור:>
ממש לא. 

הצבעה

בעד –  רוב

נגד – אין

נמנעים – אין

שינוי הנוסח מ-45 יום ל-30 יום התקבל.

<היו"ר דוד צור:>
השינוי, כפי שהציע היועץ המשפטי לוועדה, התקבל. 

לגבי הרביזיה נדון ב-11:00. 

<יואל הדר:>
חברת הכנסת פנינה תמנו-שטה, אני מציע שנחזור לנוסח המקורי. 

<פנינה תמנו-שטה:>
נדון בזה בשעה 11. 

<היו"ר דוד צור:>
פנינה, תביאו את היועצת המשפטית של משרד הבריאות. 

<פנינה תמנו-שטה:>
יהיה לנו זמן לדבר איתה. 

<היו"ר דוד צור:>
המצב הזה שכל פעם מגיע נציג אחר של משרד הבריאות ואנחנו הולכים קדימה ואחורה - - - 

<פנינה תמנו-שטה:>
צריך לתת תקופת חסד למנכ"לים חדשים. אני חושבת שזה כתוצאה מכך. 

<היו"ר דוד צור:>
הישיבה נעולה. 

<הישיבה ננעלה בשעה 10:05.>
רביזיה

אורית בוצר יועצת לשרת הבריאות

הוסכם בין המנכלים של המשרדים. הערר יהיה בבט"פ הוא יישמע על ידי ועדת ערר שההרכב שלה ייקבע בהתייעצות עם משרד הבריאות. 

<יואל הדר:>
<היו"ר דוד צור:>
זה הנוסח המקורי

אורית בוצר:

אני רק רוצה לציין שהדקות כאן היתה שהערר לא יישמע על-ידי אדם אחד אלא על ידי צוות. 

עיבן יצחק

אנחנו שותקים לגבי 

אורית בוצר

היא תהיה בבט"פ. אננ

ההרכב ייקבע בהוועצות. 

הצבעה. 

